धैर्यपूर्वक बोलिए माँसपेशियों की कसरत कराना अपना डिक्शन सुधारना
किसी गायक को सुनिए या स्टेज पर उसको देखिये, आप पाएंगे कि वो अपनी साँस पर कितना ध्यान देता है। अगर उनको ठीक से साँस लेना नहीं आता, तब मिक जैगर “You Can’t Always Get What You Want” गाते हुये स्टेज पर इधर से उधर दौड़ नहीं सकते थे। वही बात बोलने के  लिए भी सही है, उचित तरीके से साँस लेने से आपकी बोली की स्पष्टता सुधरने में बहुत मदद मिल सकती है।  यह देखने का कि आप ठीक तरह से साँस ले रहे हैं एक तरीका यह है कि साँस लेते समय एक हाथ पेट पर और एक सीने पर रखा जाये। आप चाहेंगे कि आपका पेट वाला हाथ तो साँस लेने पर हिले डुले मगर सीने वाला हाथ स्थिर रहे। पेट से साँस लेने से यह सुनिश्चित होता है कि आप सचमुच में पूरी साँस ले रहे हैं तथा तभी आप भरपूर आवाज़ से बोल पाएंगे।  साँस पूरी भर कर बोलिए: जब आप पूरी साँस अंदर ले लें, तब बोलना शुरू करिए और धीरे-धीरे जब साँस बाहर जाये तब सोच-सोच कर प्रत्येक शब्द बोलिए। इससे आपकी साँस आपके शब्दों का साथ देगी और स्वाभाविक रूप से आप को बोलने का समय मिल जाएगा। सोच-सोच कर बोलिए, मगर इतने धीरे भी नहीं कि आप रोबॉट लगने लगें।  अक्सर सार्वजनिक रूप से बोलते समय लोग घबरा जाते हैं। अगर आप घबरा कर जल्दी बोलने लगते हैं, तब याद रखिए कि धीरे बोलने में कोई बुराई नहीं है। अगर आप सही तरह से साँस ले रहे होंगे तब आपको शांत रहने और बोलने के लिए शब्दों के टुकड़े करने में कोई परेशानी नहीं होगी। साथ ही ध्यान में रखिए कि आप जो बोलेंगे, लोग उसको सुनना चाहते हैं। आपके शब्दों का मूल्य है, इसलिए उन्हें उन शब्दों को सुनने का अवसर दीजिये। वैसे तो मनुष्यों के कान बहुत कुछ तेज़ी से स्वीकार कर सकते हैं, मगर यह सुनिश्चित करके कि आप प्रत्येक शब्द पूरा-पूरा बोलें, आप उन शब्दों के बीच में पर्याप्त स्थान दे देते हैं जिससे प्रत्येक व्यक्ति को आपकी बातें समझने का भी अवसर मिल जाता है। मुँह में लार भरी होने के कारण आप बुदबुदाने लगते हैं और आपके "स" और "क" जैसे व्यंजन बिगड़ जाते हैं।  एक पल रुक कर थूक गटक लेने से न केवल आपका मुँह साफ हो जाएगा, बल्कि इससे आपको रुक कर फिर से साँस लेने का अवसर भी मिल जाएगा। किसी भी वाक्य या विचार के बीच में नहीं, बल्कि उसके अंत में थूक निगलने के लिए समय निकालिए। इससे आप आगे जो कहने जा रहे हैं, उसकी तैयारी के लिए भी समय मिल जाएगा। चाहे आप कोई सार्वजनिक भाषण देने वाले हों या केवल अनौपचारिक ढंग से दोस्त से बातचीत करने वाले हों, यह समझ लेने से कि आप क्या बोलने वाले हैं  आपको स्पष्टता से बोलने में मदद मिलेगी और आप बहुत जल्दी-जल्दी बोलने से भी बच जाएँगे। स्पष्टता का मतलब केवल शब्दों को ठीक तरह से बनाना ही नहीं है, बल्कि यह भी है कि आप किस तरह अपना संदेश या दृष्टिकोण बिलकुल सही तरीके से प्रस्तुत कर पाते हैं। अक्सर इसका मतलब होता है यह जानना कि आपको क्या कहना है ताकि आपको अपनी बातों को दोहराना या बदलना नहीं पड़े या अपने वाक्यों को “ऊम”, “जैसे”, या “उह” से भरना नहीं पड़े। अगर आपको सार्वजनिक रूप से बोलना है और आप किसी तरह का प्रेज़ेंटेशन देने वाले हैं, तब शायद आपने कम से कम उसकी आउटलाइन को लिख तो लिया ही होगा। उस भाषण का अभ्यास घूम-घूम कर करिए।  कुछ अभिनेता इस तरकीब का इस्तेमाल अपनी लाइनें याद करने के लिए करते हैं क्योंकि उठने और चलने से आपको याद हो जाता है कि आपको क्या कहना है। अपने भाषण का अभ्यास करिए और हर कदम लेने पर एक शब्द कहिए। यह कठिन और धीमा लग सकता है, मगर हर कदम के लिए एक शब्द बोलने से आप सीख सकेंगे कि धीरे कैसे बोलते हैं। आपको अपने भाषण या सामान्य बातचीत में इतने धीरे बोलने की ज़रूरत नहीं है, मगर आराम से धीरे बोल पाने से आपकी बोली में स्पष्टता आएगी और आप जितना उचित हो उतना समय ले सकेंगे। जब हमें कुछ शब्दों का उच्चारण करने में दिक्कत होती है तब हम अक्सर जल्दी से उन्हें बोल देते हैं और उन को पार करते समय लड़खड़ाते हैं, जिससे हमारी बोली गड़बड़ हो जाती है। इन शब्दों को कहने का तब तक बारंबार अभ्यास करिए जब तक कि इनका सही उच्चारण आपकी ज़बान पर बैठ न जाये।  उच्चारण के मामले में अंग्रेज़ी भाषा में “स्क्विरेल,” “ब्रुअरी,” “फ़ेनोमेनन,” और “फेब्रुअरी” जैसे शब्द सबसे कठिन माने जाते हैं क्योंकि ये जैसे लिखे जाते हैं, वैसे बोले नहीं जाते।  कठिन शब्दों का उच्चारण सीखने के लिए कोशिश करिए कि उनको फ़ोनेटिकली (phonetically) स्पैल (spell) किया जाए। जब एक बार आप मुसीबत पैदा करने वाले शब्दों में सहज हो जाएंगे, आप विश्वास के साथ समय ले कर बोलने लगेंगे। कुछ कसरतों से अपने जबड़े को रिलैक्स (relax) कराइए ताकि आपकी बोली और भी स्पष्ट हो सके।  हल्के से गुनगुनाते हुये चबाने की तरह मुँह चलाइए। अपने जबड़े और चेहरे की प्रत्येक पेशी को स्ट्रेच (stretch) करिए। अपने जबड़े को गोलाई में और इधर से उधर हिलाते हुये, अपना मुँह जितना हो सके उतना खोलिए (जैसे कि आप जमुहाई लेने जा रहे हों)। पिछली कसरत की तरह, अपना पूरा मुँह खोलिए और फिर उसे बंद कर लीजिये। इसे 5 बार दोहराइए। होंठ बंद करके, मगर जबड़े को दबाये बिना बज़िंग (buzzing) ध्वनि निकालिए। साँस लेने की तरह आपका पोश्चर भी आपकी बोली की स्पष्टता में बहुत महत्वपूर्ण भूमिका निभाता है, और यह एक ऐसी चीज़ है जिसे हम अक्सर ध्यान में रखना भूल जाते हैं।  बोली को सबसे स्पष्ट बनाने के लिए आपको कंधे पीछे को रखते हुये सीधे खड़ा होना चाहिए और अपना वज़न दोनों पैरों पर बराबर बाँटे रखना चाहिए। अपना पोश्चर को ठीक बनाए रखने के लिए कुछ बार शोल्डर रोल (shoulder roll) और खड़े हो कर साइड बेण्ड्स (side bends) करिए। ये साधारण कसरतें आपको अपनी साँस लेने में भी मदद करेंगी, और आप स्ट्रेच करते समय अपनी जबड़े की कसरतें भी करते रह सकते हैं। वोकल वॉर्मअप से आप कुछ सहज हो जाएँगे और आपकी आवाज़ की तैयारी हो जाएगी ताकि आप स्पष्ट और प्रभावी रूप से बोल सकेंगे।  चाहे आप गाते नहीं भी हों, तब भी आप कुछ सुर निकाल सकते हैं या गुनगुना तो सकते ही हैं। अपने टंग ट्विस्टर्स को भी गाने का प्रयास करिए। आवाज़ ऊंची नीची करते हुये कुछ बार “हू” करिए! कल्पना कीजिये कि आपकी आवाज़ एक फ़ेरिस व्हील (ferris wheel) है जो चक्कर काट रही है है। गुनगुनाइए और अपनी सीने पर थपकी दीजिये। इससे अगर बलग़म जमा होगा तब वह निकल जाएगा। जब आप अपने दाँत भींच लेते हैं तब आप अपने पर बहुत स्ट्रेन (strain) डालते हैं जो कि तनाव का लक्षण हो सकता है। और जबड़ों के दबे होने से आप ठीक उच्चारण करने के लिए अपना मुँह पूरा नहीं खोल पाएंगे और न ही स्पष्ट बोली निकल पाएगी। अगर आपको लगता है कि आप जबड़ा भींचे रहते हैं, तब कुछ वॉर्मअप्स का अभ्यास करिए, एक पल रुक कर गहरी साँस लीजिये फिर उसे बाहर निकालते समय हवा से अपने गालों को फूल जाने दीजिये, और उसे ऐसे निकालिए जैसे कि किसी गुब्बारे में से हवा निकाल रहे हों। आपकी वोकल कॉर्ड्स एक मशीन की तरह होती हैं जिनमें भली भांति तेल पड़ा होना चाहिए। उन्हें लचकदार बनाए रखने के लिए गुनगुने पानी में एक चुटकी नमक डाल कर, उससे गरारा करिए। इससे गले का तनाव कम होने में मदद मिलती है। बोली की स्पष्टता सुधारने के लिए टंग ट्विस्टर्स बहुत ही बढ़िया तरीके हैं और उन पर विशेषज्ञता पा लेने से आप अपनी बोली को क्लियर (clear) रखना सीख सकेंगे और विश्वास के साथ बोल सकेंगे। अनेक अभिनेता और भाषण देने वाले अपनी बोली के वॉर्म अप (warm up) के लिए स्टेज पर जाने से पहले टंग ट्विस्टर्स का अभ्यास करते हैं।  शुरुआत धीरे-धीरे बोलने से करिए और क्रमशः आगे बढ़िए ताकि आप उन्हें मामूली बातचीत की गति से कह सकें। जब आप उनको बोलें तब शब्दों को, बढ़ा-चढ़ा कर कहिए, अपनी ज़बान, जबड़े और होठों को पूरा चलाइए। जब आपको यकीन हो जाये, तब आवाज़ ऊंची करना शुरू करिए और शब्दों को और भी बढ़ा-चढ़ा कर बोलिए। इससे आपकी कुशलता बढ़ेगी, और आपके मुँह की पेशियाँ बोल पाने के लिए और भी मजबूत होंगी।  अपनी बोली की स्पष्टता को बढ़ाने के लिए इनमें से कुछ टंग ट्विस्टर्स को बोलने का प्रयास करिए:  यू नो न्यूयॉर्क, यू नीड न्यूयॉर्क, यू नो यू नीड यूनीक न्यूयॉर्क। (दोहराइए)। रेड लेदर, येलो लेदर। (दोहराइए)। व्हाइल वी वर वॉकिंग, वी वर वॉचिंग विंडो वॉशर्स वॉश वॉशिंगटन्स विंडोज़ विथ वॉर्म वॉशिंग वॉटर। अगर आप कोई किताब पढ़ रहे हों या सुबह केवल समाचार ही पढ़ रहे हों, उसे बोल कर पढ़ने का अभ्यास करिए। ऐसा करने से आप इस बात से अधिक परिचित हो पाएंगे कि बोलते समय आप कैसे सुनाई पड़ते हैं। अक्सर जब हम लोगों से बात करते हैं हम सचमुच में सुनते ही नहीं हैं कि हमारी आवाज़ कैसी सुनाई पड़ती है। बोल कर कुछ भी पढ़ने से हम अपने घर में ही खुद को सुनना शुरू कर देते हैं और उन क्षेत्रों पर ध्यान दे सकते हैं जहां हमारी बोली अस्पष्ट होती है। आप अपनी बोली को रिकॉर्ड भी कर सकते हैं और फिर उसे वापस प्ले करके साथ में नोट कर सकते हैं कि कहाँ पर आपकी बोली अस्पष्ट है या कहाँ पर आप बुदबुदा रहे हैं। बहुत से अभिनेता और वॉइस (voice) अभिनेता अपनी स्पष्टता और डिक्शन को बढ़ावा देने के लिए यह अभ्यास करते हैं, ख़ास तौर से जबकि बात शेक्सपियर की होती है। अपने दाँतों के बीच में एक कॉर्क रख कर बोलने से आप अपने मुँह को अतिरिक्त कड़ी मेहनत कर के प्रत्येक अक्षर का उच्चारण करने के लिए ट्रेन करते हैं, और मुँह में राखी कॉर्क आपकी ज़बान को कुछ शब्दों पर लड़खड़ा जाने से भी आपको बचाएगी।  इस अभ्यास से आपके जबड़े थक सकते हैं, जिसके कारण आपको उन्हें आराम देने में सहायता मिलेगी, मगर इसे बहुत देर तक मत करिएगा वरना आपको दर्द होने लगेगा। आपको अपने साथ एक रुमाल भी रखना चाहिए क्योंकि इस विधि से लार बहुत बनती है। टोन भी आपकी स्पष्टता तथा डिक्शन पर प्रभाव डालता है क्योंकि इससे आपके कुछ शब्दों का उच्चारण प्रभावित होता है।  क्या आप कोई ऐसा भाषण दे रहे हैं जिससे लोग उत्साहित हों? अगर आपकी बात मोनोटोन में होगी या आप रुचिहीन होंगे तब आपको समझने में लोगों को कठिनाई होगी ही। आपका टोन, चाहे वह उत्साही हो, सूचनात्मक हो या बातचीत वाला, लोगों द्वारा आपके भाषण को समझने में प्रभाव डालेगा, और उससे आपकी स्पष्टता भी सुधर सकती है। टोन में, बोलते समय के आपके दृष्टिकोण से ले कर आपकी आवाज़ की पिच (pitch) तक सभी कुछ शामिल होता है। ध्यान दीजिये कि बोलते समय आपकी आवाज़ कितनी ऊंची या नीची है। अपटॉक वह गंदी आदत है जिसमें वाक्य समाप्त करते समय आप अपनी आवाज़ को एक ऊंचा सा मोड़ देते हैं जिससे लगता है कि आप कोई सवाल पूछ रहे हैं।करिए:  अपने वाक्य का समापन एक मजबूत नोट पर अधिकार के साथ करिए: घोषणा सी करते हुये अपनी बात कहिए और विश्वास जगाइए।  अनेक बार अपटॉक तब होती है जब हमें अपनी बात पर विश्वास नहीं होता है। शायद कोई आपसे पूछता है कि आप क्या करते हैं और आपका जवाब होता है “मैं डिज़ाइनर हूँ?” यही है अपटॉक जिससे लगता है कि आप शर्मिंदा हैं। इसकी जगह आपका जवाब यह वक्तव्य होना चाहिए “मैं डिज़ाइनर हूँ।”
साँस नियंत्रित करिए: बोलते समय जल्दी मत करिए: अतिरिक्त लार निगल जाइए: आपको पता होना चाहिए कि आप क्या कहने वाले हैं: चलते हुये बोलिए: जिन शब्दों को बोल पाना कठिन हो, उन्हें दोहराइए: बोली की स्पष्टता बढ़ाने के लिए जबड़े की कसरत का अभ्यास करिए: अपने पोश्चर (posture) पर ध्यान दीजिये: अपनी वोकल कॉर्ड्स (vocal chords) को वॉर्म (warm) करिए: दाँत भींच कर बोलने से बचिए।
 हाइड्रेटेड (hydrated) रहिए: टंग ट्विस्टर्स (tongue twisters) बोल कर देखिये: बोल कर पढ़िये: अपने मुँह में कॉर्क रख कर बोलने का अभ्यास करिए: टोन पर ध्यान दीजिये: अपटॉक (uptalk) से बचिए:
https://www.wikihow.com/Improve-Your-Clarity-of-Speech https://www.wikihow.com/Improve-Your-Clarity-of-Speech https://www.wikihow.com/Improve-Your-Clarity-of-Speech
Taking Your Time While Speaking Exercising Your Muscles Improving Your Diction